Põsekoopa punktsioon, mida tuntakse loputuse nime all oli levinud võte varasematel aastatel. "Teadjamad" inimesed hoiatasid nohuseid loputuste eest: ära lase teha, sellest tuleb uus põletik ja siis tuleks jälle ja jälle loputust teha. Tegelikult punktsioon ise uut põletikku ei tekita. Urge torgatakse vaid läbi ja loputatakse ravilahusega mäda välja. Põletik hakkab korduma seepärast, et põhjus jääb alles - avaused koobaste vahel on endiselt pisikesed.